# Компютър VAIO Fit 14E/15ESVF1432/SVF1532

## Какви стъпки да предприема, ако видеоклиповете не се възпроизвеждат гладко?

- Препоръчително е да забраните скрийнсейвъра.

  Ако скрийнсейвърът е разрешен, той може да се активира по време на възпроизвеждането на DVD диска и да попречи на успешното му изпълнение.

- Ако сте задали изходния дисплей както на екрана на компютъра, така и на външен дисплей, променете изходния дисплей само на едно от двете.

- Възможно е някои видеоклипове да не се възпроизвеждат гладко в зависимост от техния тип или скорост на предаване. Намаляването на разделителната способност на екрана може да подобри качеството на възпроизвеждане на видеоклипове. Вижте Промяна на разделителната способност (размера) на изображението на екрана за допълнителна информация.

- Ако в момента се осъществява достъп до данните в определена карта с памет, изчакайте процесът на осъществяване на достъп да завърши, след което стартирайте отново възпроизвеждането.

- Ако възпроизвеждате видеоклип, съхранен на картата с памет, копирайте го във вграденото устройство за съхранение, след което възпроизведете копирания видеоклип.

- Ако има възможност за конфигуриране на настройките на централния процесор и вентилатора за охлаждане с помощта на VAIO Control Center, промяната на настройките може да подобри производителността. За стартиране на VAIO Control Center вж. Стартиране на Приложения.

Обратно в началото на страницата