# Компютър VAIO Fit 14E/15ESVF1432/SVF1532

## Промяна на разделителната способност (размер) на изображението на екрана на устройство, свързано чрез HDMI

Може да променяте разделителната способност или размера на изображението на екрана на компютъра VAIO, показано на външен дисплей, като например телевизор, свързан с компютъра чрез HDMI кабел (не е предоставен в комплекта).

1. Свържете компютъра VAIO към телевизор, оборудван с HDMI, чрез HDMI кабел. (Вижте Свързване на телевизор към входящ HDMI порт за допълнителна информация.)
2. Включете телевизора.
3. Стартирайте VAIO Control Center и изберете Качество на изобр (Image Quality). (Вижте Стартиране на Приложения за стартиране на VAIO Control Center.)
4. Изберете Подробности (Details) в Резолюция на външния дисплей (External Display Resolution).
5. В раздела Изберете резолюция (Select Resolution) изберете желаната разделителна способност.

   След няколко секунди ще се приложи избраната разделителна способност.

6. Ако изображението на компютъра не се побира в областта за показване на телевизора, изберете раздела Настройка на резолюция (Adjust Resolution) за регулиране на размера на дисплея.

#### Забележка

- Възможно е някои опции за разделителна способност да не са налични в зависимост от модела или устройството, свързано чрез HDMI.

- Възможно е функцията за регулиране на разделителната способност на екрана да е забранена в зависимост от избраната разделителна способност.

Обратно в началото на страницата

### Сродна тема

- Свързване на телевизор към входящ HDMI порт
- Избор на режими на дисплея

Обратно в началото на страницата