# Компютър VAIO Fit 14E/15ESVF1432/SVF1532

## Информация за безопасност

Вижте предоставеното ръководство за безопасност за подробна информация относно безопасността.

### Компютър

- Ако изпуснете твърд предмет или разлеете течност върху компютъра VAIO, го изключете, изключете кабелите и извадете батерията, ако е сменяема. Може да дадете компютъра на специалист за преглед, преди да работите отново с него.

- Използвайте само указаното периферно оборудване и интерфейсни кабели.

- Дръжте малките части, като например картите с памет и адаптерите за карти с памет, далеч от деца. Съществува опасност от поглъщане.

- Температурата на повърхността и в долната част на компютъра VAIO, на адаптера за променлив ток и на батерията може да се повиши поради натоварване на централния процесор или електрически ток, генериран по време на зареждане на батерията. Това е нормално и не представлява неизправност. Количеството генерирана топлина зависи от използваните външни устройства или приложения.

- Ако компютърът VAIO или адаптерът за променлив ток се загрее изключително много, изключете компютъра и адаптера за променлив ток, извадете батерията, ако е сменяема, след което се свържете с оторизиран център за сервиз/поддръжка на Sony.

### Източник на захранване

- Не поставяйте тежки предмети върху захранващия кабел, тъй като това може да доведе до пожар.

- За да изключите захранващия кабел, издърпайте го, като го държите за щепсела. Никога не дърпайте самия кабел.

- Не използвайте срязани или повредени кабели за свързване.

- Изключете компютъра VAIO от електрическия контакт, ако не планирате да го използвате за продължителен период от време.

- Ако няма да използвате компютъра VAIO за продължителен период от време, извадете батерията от него, за да предотвратите повреждането й.

### Слушалки

- Не използвайте слушалки, докато шофирате, карате колело или управлявате моторно превозно средство. Това може да създаде опасност за трафика и е незаконно в някои региони. Потенциално опасно е и слушането на силна музика при вървене пеш, особено при преминаване по пешеходни пътеки.

- Избягвайте използването на слушалки при висока сила на звука. Специалистите по ушни болести съветват да не се подлагате продължително на силен звук. Ако усетите звънтене в ушите, намалете силата на звука или прекратете използването на слушалките.

Обратно в началото на страницата