# Компютър VAIO Fit 14E/15ESVF1432/SVF1532

## Забележки относно добавянето и премахването на модули на паметта

Преди да добавяте или премахвате модули на паметта, прочетете внимателно изложените по-долу предпазни мерки.

- Компютърът VAIO и модулите на паметта разполагат с компоненти с висока прецизност и електронни конектори. За да се избегне анулирането на гаранцията в гаранционния период, препоръчваме следното:

  - Обърнете се към търговеца за инсталирането на нови модули на паметта.

  - Не инсталирайте собственоръчно модулите на паметта, ако не сте запознати с процедурата за надстройване на паметта на компютъра.

  - Не докосвайте конекторите и не отваряйте капака на отделението на модулите на паметта.

- Обърнете се към оторизиран център за сервиз/поддръжка на Sony за съдействие. За да откриете най-близкия център или агент, вж. Относно уеб сайта за онлайн поддръжка.

- Собственоръчното добавяне или премахване на модули на паметта може да причини неизправност на компютъра VAIO или да доведе до нещастен случай вследствие на повреда на слот или модул или погрешно свързване. В такива случаи поправката се заплаща.

- Внимавайте да не нараните ръцете или пръстите си на острите ръбове на модула на паметта, вътрешните компоненти или платките на компютъра VAIO.

- Внимавайте да не закачите с пръсти някой от вътрешните кабели на компютъра VAIO, тъй като може да го разхлабите или изключите.

- Попадането на течност, като например вода, или други чужди частици в компютъра VAIO, докато е включен, може да причини пожар. Уверете се, че в компютъра няма никакви чужди частици и затворете капака на отделението за модулите на паметта, преди да включите компютъра VAIO.

- Sony не гарантира правилната работа на компютъра VAIO с модули на паметта от други производители. За информация относно модули на паметта от други производители се консултирайте със съответните търговци.

- Задължително изключете компютъра VAIO и периферните устройства и изключете всички свързващи кабели, преди да добавяте или премахвате модули на паметта. Неспазването на горното предупреждение може да доведе до повреда на модула на паметта, на компютъра VAIO или на периферните устройства.

- За да се избегне повреда на модулите на паметта вследствие на електростатичен разряд, спазвайте следните инструкции:

  - Не работете на места с висока вероятност за възникване на статично електричество, като например върху килим.

  - Преди да добавяте или премахвате модули на паметта, докоснете метален предмет (извън компютъра VAIO), за да освободите статичното електричество. Не докосвайте металните части в компютъра.

  - Не отваряйте опаковката на модула на паметта, преди да сте готови да го инсталирате. Опаковката предпазва модула от електростатичен разряд. За да съхраните модула, обвийте го с антистатична материя или алуминиево фолио.

- Дръжте модулите на паметта по такъв начин, че да не докосвате чиповете или електрическите терминали.

- Не поставяйте модул на паметта в слота в грешната посока. В противен случай може да повредите модула или слота или да причините късо съединение в платката и да предизвикате пожар.

- Използвайте отвертка с подходящ за винтовете размер (като например миниатюрна отвертка).

- Не премахвайте и не разхлабвайте винтове, за които не е указано, че може да премахвате.

Обратно в началото на страницата

### Сродна тема

- Добавяне и премахване на модули на памет
- Преглед на системната информация

Обратно в началото на страницата