# Компютър VAIO Fit 14E/15ESVF1432/SVF1532

## Какви стъпки да предприема, ако индикаторът на захранването светне в зелено, когато натисна бутона на захранването, но екранът на компютъра остане празен?

- Уверете се, че контролите за яркостта и контраста са настроени правилно.

- Възможно е изходният дисплей да е зададен на външен дисплей.

  Натиснете клавишите Fn+F7 няколко пъти за избор на желания изходен дисплей, след което натиснете клавиша Enter.

- Ако използвате външен дисплей, уверете се, че той е свързан към електрически контакт и че е включен. Уверете се, че контролите за яркостта и контраста са настроени правилно.

  Вижте предоставеното с дисплея ръководство за информация относно променянето на настройките.

- Натиснете клавишите Alt+F4 няколко пъти, за да затворите прозореца на приложението.

  Възможно е да е възникнала грешка с приложението.

- Ако изчакате малко и екранът на компютъра продължава да е празен, рестартирайте компютъра VAIO, като следвате процедурите по-долу в указания ред. Обърнете внимание, че следването на тези процедури може да повреди работни данни.

  - Изключете всички периферни устройства, като например принтер или USB устройство, както и компютъра VAIO от мрежата, ако е свързан с такава.

  - Натиснете и задръжте натиснат бутона(Изключване) за повече от 4 или 10 секунди и проверете дали светлинният индикатор за захранването ще се изключи. След това включете отново компютъра VAIO.

- Ако проблемът не се отстрани, натиснете и задръжте бутона(Изключване) за повече от 4 или 10 секунди и проверете дали светлинният индикатор за захранването ще се изключи. Изключете всички кабели, свързани с компютъра VAIO, като например адаптера за променлив ток, извадете батерията и изчакайте около пет минути. След това поставете по местата всички кабели, периферни устройства и батерията и включете отново компютъра.

- Ако допълнителен модул на паметта не е инсталиран правилно, компютърът VAIO може да не се включи.

  Използването на модули на паметта, които не са указани от Sony, или неправилното инсталиране на модули на паметта може да доведе до неуспешно зареждане или дестабилизиране на компютъра. В такъв случай преинсталирайте модула на паметта.

  Ако използвате модул на паметта, който е по-стар от модулите на паметта с марката Sony, свържете се с търговеца или производителя на модула на паметта.

- Ако преместите компютъра VAIO директно от студено на топло местоположение или ако го използвате на местоположение с висока влажност, влагата може да кондензира в компютъра.

  В такъв случай изчакайте поне един час, преди да включите компютъра.

  Не използвайте компютъра на местоположение с висока влажност (относителна влажност над 80%), тъй като това може да причини неизправност на компютъра.

Обратно в началото на страницата