# Компютър VAIO Fit 14E/15ESVF1432/SVF1532

## Какви стъпки да предприема, ако компютърът VAIO не се включва (индикаторът за захранването не светва в зелено)?

- Уверете се, че всички кабели са здраво свързани към устройствата, като например кабелите между компютъра VAIO и адаптера за променлив ток, между адаптера за променлив ток и захранващия кабел и между захранващия кабел и електрическия контакт. Вижте Свързване към източник на захранване.

- Ако включите захранващия кабел на компютъра VAIO в електрически разклонител с превключвател, уверете се, че превключвателят е включен и че захранващият кабел на разклонителя е здраво свързан с контакта.

- Ако не изключите компютъра VAIO чрез стандартната процедура, контролерът на захранването може временно да прекрати действието си поради програмна грешка.

  Изключете всички кабели и периферни устройства, като например захранващия кабел и USB устройството, извадете батерията и изчакайте около пет минути. След това ги поставете обратно на местата им и включете отново компютъра.

- Преди да използвате компютъра VAIO за първи път, необходимо е да свържете компютъра към източник на захранване с помощта на адаптера за променлив ток.

- Уверете се, че използвате предоставения от Sony адаптер за променлив ток.

  С оглед на вашата безопасност използвайте само оригиналната презареждаема батерия и адаптера за променлив ток на Sony, предоставени от Sony за компютъра VAIO.

- Уверете се, че батерията е поставена правилно.

- Възможно е батерията да е изтощена.

- Имайте предвид, че ако натиснете и задържите натиснат бутона(Изключване) за повече от 4 или 10 секунди, компютърът ще се изключи.

- Ако преместите компютъра VAIO директно от студено на топло местоположение или ако го използвате на местоположение с висока влажност, влагата може да кондензира в компютъра.

  В такъв случай изчакайте поне един час, преди да включите компютъра.

  Не използвайте компютъра на местоположение с висока влажност (относителна влажност над 80%), тъй като това може да причини неизправност на компютъра.

Обратно в началото на страницата