# Компютър VAIO Fit 14E/15ESVF1432/SVF1532

## Смяна на устройството за извеждане на звук

Ако външното устройство, свързано с компютъра VAIO, не извежда звук, необходимо е да смените устройството за извеждане на звук.

1. Отворете Контролен панел и изберете Хардуер и звук. (Вижте Отваряне на Контролен панел за отваряне на Контролен панел.)
2. Изберете Звук.
3. Изберете раздела Възпроизвеждане.
4. Проверете дали е поставена отметка до иконата на устройството, което възнамерявате да използвате за извеждане на звук от компютъра.

   Ако до иконата няма поставена отметка, поставете я, след което изберете Направи по подразбиране.

5. Изберете OK.

#### Промяна на честотата на звука и дълбочината в битове

Честотата на звука и дълбочината в битове на изходящия цифров аудио сигнал трябва да се настроят според цифровото аудио устройство.

Изпълнете изброените по-горе стъпки от 1 до 3, след което изберете иконата на HDMI устройството и Свойства. В раздела Разширени изберете честотата на дискретизация и дълбочината в битове (като например 16 бита, 48 000 Хц (DVD качество)), които поддържа устройството, след което изберете OK.

Обратно в началото на страницата

### Сродна тема

- Свързване на външни високоговорители или слушалки
- Свързване на устройства за извеждане на висококачествен цифров звук между компютъра VAIO и телевизор

Обратно в началото на страницата