# Компютър VAIO Fit 14E/15ESVF1432/SVF1532

## Забележки относно използването на дискове (за модели, оборудвани с оптично дисково устройство)

Спазвайте забележките по-долу при използване на дискове на компютъра VAIO.

### Забележки за възпроизвеждането на дискове

- В зависимост от системата е възможно да забележите прекъсване на звука и/или пропуснати кадри по време на възпроизвеждане на DVD/BD/AVCHD дискове. Освен това е възможно някои дискове да не се възпроизвеждат на компютъра VAIO.

- При възпроизвеждане на дискове:

  - Натоварването на централния процесор се увеличава. Затворете всички изпълнявани приложения, освен приложението за възпроизвеждане, което в момента използвате, за по-гладко възпроизвеждане.

  - Не превключвайте изходния дисплей между екрана на компютъра и външен дисплей.

### Забележки относно възпроизвеждане на записани дискове на други плейъри

- Възможно е някои CD плейъри да не възпроизвеждат аудио компактдискове, създадени на CD-R или CD-RW носител.

- Възможно е някои DVD плейъри да не възпроизвеждат DVD дискове, създадени на DVD+R DL, DVD-R DL, DVD+R, DVD+RW, DVD-R, DVD-RW, или DVD-RAM носител.

- Blu-ray Disc записващите устройства, които поддържат само BD-RE Вер. 1.0, не възпроизвеждат BD-R или BD-RE носители, създадени с компютъра VAIO. (За Blu-ray Disc устройство при модели, оборудвани с DVD SuperMulti)

### Съвети за успешно записване

- Не включвайте или изключвайте кабели, като например адаптера за променлив ток или захранващия кабел, докато оптичното дисково устройство записва данни на диск.

- Записването може да отнеме по-дълго време от теоретично указаното, тъй като някои приложения записват и проверяват данните едновременно.

- Sony не поема отговорност за загуба или повреда от какъвто и да е характер, възникнала в резултат на грешка при записване.

Обратно в началото на страницата