# Компютър VAIO Fit 14E/15ESVF1432/SVF1532

## Какви стъпки да предприема, ако не мога да възпроизвеждам филми или аудио записи, получени през Wi-Fi(R) (безжична LAN мрежа), или пък възпроизвеждането прекъсва? Защо скоростта на обмен на данни е ниска?

- Преместете компютъра VAIO по-далеч от препятствия или по-близо до точката за достъп, която може да използвате.

  Възможността за свързване се влияе от разстоянието, препятствията, конфигурацията на устройството, силата/смущенията на радиовълните, материалите, от които са изработени стените, изпълняваните приложения и др.

- Ако използвате точка за достъп, устройството може временно да се претовари в зависимост от това колко други устройства комуникират през тази точка за достъп.

  Изчакайте известно време и опитайте отново.

- Променете настройката на канала на точката за достъп. При смяна на канала смущенията на безжичната мрежа може да намалеят и скоростта на обмена на данни да се подобри.

  Ако възникнат смущения на канала на точката за достъп, скоростта на обмена на данни може да спадне.

- Ако възникнат смущения между точката за достъп и други точки за достъп, сменете канала на точката за достъп.

  За допълнителна информация вж. ръководството, предоставено с точката за достъп.

- Уверете се, че в близост до Wi-Fi устройствата не работи микровълнова фурна.

  Честотната лента от 2,4 ГХц, на която работи Wi-Fi, се използва от редица устройства и апарати. Ако използвате микровълнова фурна, докато комуникирате по Wi-Fi мрежа, скоростта на обмен на данни може да се забави, обхватът на комуникацията да се стесни или комуникацията да прекъсне.

Обратно в началото на страницата