# Компютър VAIO Fit 14E/15ESVF1432/SVF1532

## Използване на тъчпада

Чрез плъзгане на пръст по тъчпада може да местите показалеца по екрана на компютъра.

Като поставите показалеца върху желания елемент или обект, натиснете зоната за левия или десния бутон за изпълнение на различни команди или показване на менюта.

1. Зона за ляв бутон

2. Зона за десен бутон

#### Щракване

Когато показалецът се намира върху желания елемент или обект, натиснете веднъж зоната за ляв бутон.

Може също така да докоснете веднъж тъчпада.

#### Двукратно щракване

Когато показалецът се намира върху желания елемент или обект, натиснете бързо два пъти зоната за ляв бутон.

Може също така да докоснете бързо два пъти тъчпада.

#### Щракване с десен бутон

Когато показалецът се намира върху желания елемент или обект, натиснете веднъж зоната за десен бутон.

Може също така да докоснете с два пръста тъчпада.

В зависимост от местоположението на показалеца може да отваряте различни контекстни менюта.

#### Плъзгане

Когато показалецът се намира върху желания елемент или обект, натиснете зоната за ляв бутон веднъж, след което, задържайки зоната, плъзнете пръста си по тъчпада.

Може също така да докоснете бързо два пъти тъчпада, като при второто докосване плъзнете пръста си.

#### Плъзгане и пускане

Плъзнете икона, като например файл, към желаното местоположение и вдигнете пръста си от зоната за ляв бутон.

Може също така да докоснете иконата двукратно, като при второто докосване плъзнете пръста си до желаното от вас местоположение и след това повдигнете пръста си от тъчпада.

#### Превъртане

Плъзнете два пръста нагоре и надолу по тъчпада, за да превъртите вертикално върху екрана.

Плъзнете два пръста от едната до другата страна на тъчпада, за да превъртите хоризонтално върху екрана.

#### Преминаване назад или напред без преместване на показалеца

Докато преглеждате уеб сайтове, картини и др., поставете три пръста на тъчпада и ги плъзнете от едната страна до другата, за да извършите операциите напред/назад, без да премествате показалеца.

#### Увеличаване или намаляване на мащабирането

Докато преглеждате уеб сайтове, картини и др., щипнете с два пръста по тъчпада за мащабиране. Раздалечете пръсти за увеличаване или ги съберете за намаляване.

#### Отваряне на менюто на приложението

Поставете пръста си на горния край на тъчпада и го плъзнете надолу.

Менюто на приложението не се появява, ако дадено приложение не го поддържа.

#### Отваряне на препратките

Поставете пръста си на десния край на тъчпада и го плъзнете наляво. Вижте Отваряне на препратките за допълнителна информация.

#### Превключване между приложения

Поставете пръста си на левия край на тъчпада и го плъзнете надясно, за да превключите към изпълняваното приложение. Когато се изпълняват няколко приложения, повторете това действие, за да превключите между тях в низходящ ред от последното използвано приложение.

#### Забележка

- Функцията за жестове (превъртане, преминаване назад/напред, увеличаване/намаляване на мащабирането, отваряне на менюто на приложението, отваряне на препратките, превключване между приложения) може да не работи в зависимост от условията на работа на компютъра VAIO или настройките на тъчпада.

#### Съвет

- Формата на тъчпада се различава в зависимост от закупения модел.

- За подробна информация относно използването на тъчпада стартирайте VAIO Control Center, щракнете върху Устройство за въвеждане (Input Device) и следвайте видеоклиповете с инструкциите. За стартиране на VAIO Control Center вж. Стартиране на Приложения.

Обратно в началото на страницата

### Сродна тема

- Разрешаване/забраняване на тъчпада
- Забраняване на функцията за докосване на тъчпада
- Разрешаване/забраняване на функцията за жестове

Обратно в началото на страницата